**ANEXA 1**

**Model și instrucțiuni de completare Cerere de finanțare**

Acest document reprezintă un îndrumar pentru completarea în aplicația electronică MySMIS2021/SMIS2021+ a unei cereri de finanțare în cadrul Priorității 1 a Programului Creștere Inteligentă, Digitalizare și Instrumente Financiare, fiind incluse instrucțiuni, recomandări și explicații pentru completarea corectă a datelor solicitate.

Pentru crearea unui cont de utilizator, identificarea electronică și crearea unei entități juridice, completarea funcțiilor din cererea de finanțare, utilizarea semnăturii digitale, consultați inclusiv **Manualul de utilizare MySMIS2021 Proiecte FO**, disponibil la adresa <https://www.fonduri-ue.ro/mysmis-2021>

După crearea unui cont de utilizator și identificarea unei entități juridice (i.e. solicitantul), este necesar să selectați, dintre apelurile deschise, apelul de proiecte de interes.

Înainte de a începe completarea cererii de finanțare, citiți cu atenție prevederile ghidului aferent apelului de proiecte și asigurați-vă că ați înțeles toate condițiile de accesare a finanțării, precum și instrucțiunile, recomandările și explicațiile incluse în acest document. Nerespectarea acestora poate conduce la respingerea cererii de finanțare din procesul de evaluare, selecție și contractare.

Aplicația MySMIS2021/SMIS2021+ permite atașarea unor documente la cererea de finanțare, prin încărcarea fișierelor ce conțin aceste documente, la anumite secțiuni ale cererii de finanțare.

Conform prevederilor ghidului, solicitantul **are obligația anexării documentelor enumerate capitolul 7 – Completarea și depunerea cererilor de finanțare, secțiunile 7.4 și 7.6.** Toate aceste documente vor fi încărcate în MySMIS2021/SMIS2021+, în format PDF, după ce au fost semnate cu un certificat digital calificat deținut de utilizator.

Se recomandă încărcarea anexelor, în totalitate, la o singură secțiune din cererea de finanțare, respectiv la secțiunea Solicitant.

Pentru unele din anexe, ghidul solicitantului conține modele.

Declarația unică este generată de sistemul informatic MySMIS2021/SMIS2021+, se completează de solicitant şi se semnează cu semnătură electronică extinsă de către reprezentantul legal al acestuia. Celelalte anexe, pentru care nu există modele standard sau modele recomandate vor fi încărcate în MySMIS2021/SMIS2021+ ulterior scanării și salvării acestora, în format PDF.

Formatul cererii de finanțare, precum și toate documentele încărcate în sistemul informatic MySMIS2021/SMIS2021+ trebuie să fie asumate prin semnătură electronică calificată a reprezentantului legal al solicitantului, cu respectarea prevederilor din ghidul solicitantului.

Documentele încărcate în sistemul informatic MySMIS2021/SMIS2021+, ca parte integrantă a documentației cererii de finanțare, trebuie să fie lizibile, ușor de identificat, denumite corespunzător (în câmpul „Fișierul reprezintă”) şi complete. Se recomandă scanarea planșelor, schițelor și tabelelor de dimensiuni mari, la o rezoluție adecvată pentru a asigura lizibilitatea.

**CEREREA DE FINANȚARE**

**Program:** Se generează automat de către sistemul informatic MySMIS2021/SMIS2021+ și se va selecta de către solicitant

**Prioritate:** Se generează automat de către sistemul informatic MySMIS2021/SMIS2021+

**Obiectiv de politică:** Se generează automat de către sistemul informatic MySMIS2021/SMIS2021+

**Fond:** Se generează automat de către sistemul informatic MySMIS2021/SMIS2021+

**Obiectiv specific:** Se generează automat de către sistemul informatic MySMIS2021/SMIS2021+

**Apel de proiecte:** Se generează automat de către sistemul informatic MySMIS2021/SMIS2021+ și se selectează de către solicitant

**Cod SMIS:** Se generează automat de către sistemul informatic MySMIS2021/SMIS2021+

**DENUMIRE PROIECT**

|  |
| --- |
| Se va specifica titlul proiectului și acronimul acestuia, dacă este cazul |

**Secțiunea: SOLICITANT**

|  |
| --- |
| Secțiunea este vizibilă în structura tuturor proiectelor.  În tab-ul **Aplicanți** se afișează lista partenerilor din proiect. Se va accesa tab-urile pentru fiecare partener, dacă este cazul.  Atașarea documentelor se face prin acționarea butonului pentru documentele încărcate în prealabil în bibliotecă.  După selectarea documentului din bibliotecă, acțiunea se confirmă prin acționarea butonului .  Pentru adăgarea unui nou document, este necesară acționarea butonului |

**Secțiunea: RESPONSABIL PROIECT/PERSOANA DE CONTACT**

|  |
| --- |
| Prin acționarea aplicația deschide pagina pop-up Modifică responsabil proiect în care se vor completa numele și prenumele, numărul de telefon și adresa de e-mail ale responsabilului de proiect (manager de proiect).  Numărul de telefon și adresa de e-mail ale responsabilului de proiect sunt vizibile în câmp doar după acționarea tastei Enter.  Prin acționarea  aplicația deschide pagina pop-up Modifică persoana de contact în care se vor completa numele și prenumele, numărul de telefon și adresa de e-mail ale persoanei de contact.  *Numărul de telefon și adresa de e-mail ale responsabilului de proiect sunt vizibile în câmp doar după acționarea tastei Enter*  Datele introduse se salvează prin acționarea butonului |

**Secțiunea: ATRIBUTE PROIECT**

|  |
| --- |
| Secțiunea Atribute proiect se editează prin acționarea butonului .  Sistemul deschide fereastra pop-up ***Modifică secțiune atribute proiect*** în care se bifează opțiunile, conform caracteristicilor fiecărui proiect.   * Proiect de importanță strategică – Se bifează NU * Proiectul figurează în tipul de acțiuni de importanță strategică- Se bifează NU * Proiect fazat- Se bifeaza NU * Sprijinul public va constitui ajutor de stat - Se bifează DA/NU, după caz * Proiectul este în cadrul unei structuri parteneriale (Parteneriat public - privat) - Se bifează DA/NU, după caz * Proiectul este generator de venit - bifați ”DA” sau ”NU”, după caz. Regulile privind proiectele generatoare de venituri nete/profit și calculul necesarului de finanțare se aplică acestui apel de proiecte. Se va corela cu informațiile din Macheta de analiză și previziune financiară. * Proiectul este asociat cu site-ul Natura2000 - Se bifează NU * Contribuție la strategii de dezvoltare integrată teritorială (ITI) - Se bifează NU * Proiectul contribuie la îndeplinirea condițiilor favorizante - Se bifează NU * Proiect național - Se bifează DA   În funcție de opțiunile bifate (DA/NU), formularul deschide și alte opțiuni pentru completare.  Modificările realizate se salvează prin acționarea butonului |

**Secțiunea: CAPACITATE SOLICITANT**

|  |
| --- |
| În această secțiune se vor completa informațiile despre capacitatea solicitantului (partener și/sau lider, după caz).  La acționarea butonului  , aplicația va deschide fereastra pop-up ***Modifică capacitate solicitant*.**   * Sursa de cofinanțare - se selectează din nomenclatorul aferent, sursa de cofinanțare aplicabilă * Categoria de beneficiar - se selectează din nomenclatorul aferent categoriei de beneficiar aplicabilă * Calitatea entității în proiect - se selectează din nomenclatorul aferent calității în proiect aplicabilă * Cod CAEN relevant * Capacitatea administrativă - descrieți capacitatea operațională a solicitantului care cuprinde resursele umane suficiente și necesare pentru implementarea proiectului, experiența relevantă a solicitantului în gestionarea fondurilor.   Se va preciza numărul persoanelor implicate/avute în vedere pentru managementul proiectului, poziția, atribuțiile și rolul fiecărui membru din echipa de proiect.  Se vor menționa, după caz, existența unor mecanisme instituționale precum unitatea de implementare a proiectului (UIP) capabilă să implementeze și să deruleze proiectul și, dacă este posibil, includeți organigrama propusă pentru implementarea și derularea proiectului.  Se vor detalia aspectele care vor fi punctate în evaluarea tehnică şi financiară, în conformitate cu Grila de evaluare tehnică și financiară.   * Capacitate financiară - capacitatea financiară a solicitantului, responsabil pentru implementarea proiectului, necesară pentru a demonstra că acesta este în măsură să asigure resursele necesare pentru o finanțare adecvată a proiectului, astfel încât să se asigure implementarea cu succes a acestuia și funcționarea în viitor. * Capacitate tehnică - dacă este cazul * Capacitate juridică - dacă este cazul.   Informațiile se modifică prin acționarea butonului . |

**Secțiunea: LOCALIZARE PROIECT**

|  |
| --- |
| În pagina principală este vizibil mesajul informativ despre opțiunea aleasă în Atribute proiect cu privire la tipul proiectului (Proiect național: DA/NU).  În **Localizare proiect** se introduc informațiile despre obiectivul specific, fondul UE, regiune, județul, localitatea unde se desfășoară proiectul, prin accesarea butonului  . Aplicația afișează fereastra pop-up **Adaugă localizare proiect.**   * **Obiectivul specific -** se selectează din nomenclatorul aferent - OS 1.1 * **Fondul UE -** se selectează din nomenclator FEDR - Fondul european pentru dezvoltare regională * **Județ -** se selectează, din nomenclator, toate județele * **Regiune -** se completează automat în funcție de județul ales * **Localitate -** se selectează din nomenclator localitatea în care se va implementa proiectul * **Informații proiect –** se vor completa numărul cadastral și suprafața terenului pe care se realizează investiția, precum și adresa exactă pentru fiecare clădire inclusă în proiect.În cazul în care pe terenul respectiv există mai multe construcții/clădiri, se vor menționa care sunt construcțiile/clădirile pe care se va interveni prin proiect. În cazul în care proiectul vizează mai multe suprafețe de teren, se va preciza nr. cadastral pentru fiecare dintre acestea |

**Secțiunea: OBIECTIVE PROIECT**

|  |
| --- |
| Se vor adăuga Obiectivul general al proiectului/Scopul proiectului (prin acționarea butonului  ), Obiectivele specifice ale proiectului (prin acționarea butonului ) și documentele relevante ( și/sau  ), acolo unde este cazul.  Atingerea tuturor obiectivelor specifice trebuie să asigure realizarea obiectivului general al proiectului.  Obiectivele trebuie să fie formulate clar, cuantificabile și în strânsă corelare cu activităţile şi rezultatele prevăzute a se realiza în cadrul proiectului.  De regulă, obiectivele specifice sunt atinse ca urmare a realizării unei activităţi/set de activităţi din cadrul proiectului, în timp ce atingerea obiectivului general este o consecinţă a realizării obiectivelor specifice. |

**Secțiunea: JUSTIFICARE/CONTEXT/RELEVANȚĂ/OPORTUNITATE ȘI CONTRIBUȚIA LA OBIECTIVUL SPECIFIC**

|  |
| --- |
| Se vor adăuga informații privind Justificarea contextului (prin acționarea butonului  ), Justificarea relevanței (prin acționarea butonului  ) precum și documentele relevante (  și/sau ), acolo unde este cazul.  **Justificarea contextului**  Se va descrie contextul în care se va implementa proiectul (problematica relevantă pentru investiţia propusă prin proiect) şi se vor corela informațiile cu celelalte secțiuni ale cererii de finanțare.  Nu este necesar să fie enumerate activitățile proiectului.  Se va face referință la documentele strategice relevante în implementarea proiectului și la modul în care proiectul se încadrează în documentele strategice relevante pentru prioritatea de investiții.  Se vor prezenta:   * justificarea necesității implementării proiectului, prin raportare la problemele și nevoile identificate; * logica intervenției precum și modul în care aceasta răspunde problemelor identificate; * modul în care proiectul relaţionează/răspunde unei strategii din domeniu; * modul în care proiectul se încadrează în Strategia Națională de Cercetare, Inovare și Specializare Inteligentă 2022-2027; * caracterul complementar al proiectului și modul în care proiectul se corelează cu alte proiecte finanțate din fonduri publice/private. Dacă este cazul, se va menționa complementaritatea proiectului cu alte proiecte finanțate din alte surse; * caracterul integrat al proiectului (modul în care proiectul creează sinergii cu inițiativele europene din domeniu); * măsurile de cooperare interregională vizate de proiect (ex. schimburi de experiență în vederea identificării de subiecte de relevanță comună) și modul în care proiectul integrează bune practici/măsuri identificate în alte regiuni din Europa. Daca este cazul se va descrie intenția de participare/participarea în rețele/inițiative de cooperare europene; * Se va prezenta contribuția proiectului la Agenda ERA, concordanța cu misiunile Orizont Europa, precum și contribuția la alte documente de politică comunitară și/sau națională existente în domeniu * Se vor prezenta măsurile de conștientizare a populației/beneficiarilor finali vizate.   **Justificare relevanță**   * Referitoare la proiect –Completarea acestei subsecțiuni din cererea de finanțare nu este obligatorie, informațiile aferente se regăsesc în secțiunea Justificare/context. * Referitoare la SUERD – se completează contribuția proiectului la strategia SUERD, dacă este cazul * Aria prioritară SUERD – Secțiune opțională, se va selecta aria prioritară a SUERD, dacă este cazul * Referitoare la alte strategii – Secțiune opțională, se va completa, dacă este cazul. * Strategii relevante – se selectează din nomenclator strategia/strategiile relevante pentru proiect. |

**Secțiunea: CARACTER DURABIL AL PROIECTULUI**

|  |
| --- |
| **Se vor completa informații privind:**   * rezultatele urmărite, * transferabilitatea rezultatelor * acordurile instituționale relevante cu părţi terţe pentru implementarea proiectului şi exploatarea cu succes a infrastructurii dezvoltată prin proiect * modul în care va fi gestionată infrastructura după încheierea proiectului, * exploatarea infrastructurii.   Este necesar să se precizeze modul în care va fi asigurată acoperirea tuturor cheltuielilor asociate exploatării proiectului/infrastructurii în condiţii optime după încetarea finanţării solicitate prin prezenta cerere de finanţare.  Se vor detalia/justifica informaţiile cuprinse în ***Macheta financiară*** pentru a susţine/detalia sustenabilitatea proiectului. Sustenabilitatea financiară este demonstrată prin fluxuri de numerar nete cumulate pozitive pe durata întregii perioade de referință luate în considerare, demonstrând că entitatea nu întâmpină riscul unui deficit de numerar (lichidități) care să pună în pericol realizarea sau operarea investiției/intrării în procedură de insolvență.  La determinarea fluxului de numerar net, se vor lua în considerare toate costurile (eligibile si neeligibile) și toate sursele de finanțare (atât pentru investiție cat si pentru operare si funcționare), inclusiv veniturile generate de proiect, dacă este cazul. Proiecțiile veniturilor și cheltuielilor de operare trebuie să fie detaliate,  suficient justificate,  realiste, fundamentate pe date corecte, surse verificabile. |

**Secțiunea: RISCURI**

|  |
| --- |
| Se completează câmpurile funcției cu datele proiectului și se apasă butonul  Descriere riscuri- Se vor detalia constrângerile și riscurile legate de implementarea proiectului și operarea investiției, precum și măsurile de contracarare a acestora  Detaliere riscuri:   * Risc identificat- Se va completa fiecare risc identificat pentru implementarea proiectului * Măsuri de atenuare a riscului- Se vor descrie măsurile de diminuare/remediere (cu precizarea impactului pentru fiecare risc identificat – semnificativ/mediu/mic) |

**Secțiunea: GRUP ȚINTĂ**

|  |
| --- |
| Se vor indica și cuantifica grupurile/entităţile care vor beneficia de rezultatele proiectului, direct sau indirect, precum şi modul în care acestea au fost/vor fi consultate şi/sau implicate în procesul de concepere, dezvoltare şi/sau implementare a proiectului. |

**Secțiunea: PRINCIPII ORIZONTALE**

|  |
| --- |
| Se completează câmpul funcției cu datele proiectului și se apasă butonul  Respectarea minimului legislativ cu privire la aceste aspecte reprezintă îndeplinirea criteriului de eligibilitate; se vor detalia măsurile suplimentare, dacă este cazul, acestea fiind punctate suplimentar în cadrul etapei de evaluare tehnică și financiară  **Egalitate de gen**  Se va sublinia modul în care principiile privind egalitatea de gen au fost integrate în elaborarea și implementarea proiectului, fie în activitățile, fie în managementul proiectului, menționând orice componentă specifică care arată acest lucru.  Respectarea principiului egalității de gen presupune asigurarea unui nivel egal de vizibilitate, afirmare și participare pentru ambele sexe în toate sferele vieții publice și private. Egalitatea de gen este opusul inegalității de gen, nu a diferențelor de gen, și urmărește promovarea participării depline a femeilor și bărbaților în societate. Este necesar să fie prezentate, după caz, acele măsuri specifice prin care se asigură respectarea prevederilor legale în domeniul egalității de gen, precum și modul în care beneficiarul va asigura egalitatea de șanse și de tratament între angajați, femei și bărbați, în cadrul relațiilor de muncă de orice fel.  **Nediscriminare**  Pentru a asigura respectarea principiului nediscriminării, proiectul trebuie să ofere o descriere a modului în care activitățile desfășurate se supun reglementărilor care interzic discriminarea.  Se completează cu o prezentare a modului în care beneficiarul va asigura condițiile pentru prevenirea oricărei forme de discriminare în implementarea proiectului.  Prin discriminare se înțelege „orice deosebire, excludere, restricție sau preferință, pe bază de rasă, naționalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenență la o categorie defavorizată, precum și orice alt criteriu care are ca scop sau efect restrângerea, înlăturarea recunoașterii, folosinței sau exercitării, în condiții de egalitate, a drepturilor omului și a libertăților fundamentale sau a drepturilor recunoscute de lege, în domeniul politic, economic, social și cultural sau în orice alte domenii ale vieții publice”, în conformitate cu prevederile OUG nr. 137/2000.  **Accesibilitate pentru persoane cu dizabilități**  Conceptul de accesibilitate este definit în Strategia națională privind drepturile persoanelor cu dizabilități 2022-2027;  Se completează cu o prezentare a modului în care solicitantul se va asigura că principiul accesibilității va fi respectat (în cadrul tuturor investițiilor în infrastructură, se va avea în vedere ca toate obstacolele fizice să fie înlăturate / ameliorate, vor fi prevăzute spații speciale de acces/ crearea de facilități/ adaptarea infrastructurii/ echipamentelor în vederea asigurării accesibilității pentru persoanele cu dizabilități, îndeplinind astfel prevederile legislației în vigoare cu privire la accesul în structurile de utilitate publică.  Specificați în clar dacă proiectul prevede măsuri de adaptare a infrastructurii, inclusiv a echipamentelor pentru accesul și operarea de către persoane cu dizabilități, inclusiv măsuri de conformare cu obligațiile legale în acest domeniu (se va detalia în ce constau aceste măsuri).  **Schimbări demografice** Nu este cazul de completare a acestei secțiuni  **Dezvoltare durabilă**  Solicitantul va descrie modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul), acțiunile suplimentare descrise urmând fi luate în considerare și punctate în etapa de evaluare tehnico-financiară a proiectului.  Obligativitatea respectării minimului legislativ in aceste domenii va face obiectul verificării in etapa de eligibilitate.  Se vor descrie pe rând modul în care proiectul își propune să adreseze următoarele principii:   * Poluatorul plătește * Protecția biodiversității * Utilizare eficientă a resurselor * Reziliența la dezastre * Imunizarea la schimbările climatice * Principiul DNSH – Do No Significant Harm |

**Secțiunea: METODOLOGIA DE IMPLEMENTARE PROIECT**

|  |
| --- |
| Se va completa câmpul funcției cu datele proiectului și se apasă butonul  Va fi detaliat managementul proiectului: organizațiile implicate, echipa de proiect, rolul managerului de proiect, repartizarea atribuțiilor, rolurile persoanelor implicate etc. |

**Secțiunea: SPECIALIZARE INTELIGENTĂ**

|  |
| --- |
| Se va selecta un singur domeniu și un singur subdomeniu de specializare inteligentă. Chiar dacă proiectul se încadrează în mai multe domenii/subdomenii se va selecta domeniul și subdomeniul dominant/principal. |

**Secțiunea: MATURITATE PROIECT**

|  |
| --- |
| Pentru finanțarea proiectelor de infrastructuri, în cadrul acestui apel, este necesară depunerea studiului de fezabilitate/documentației de avizare a lucrărilor de intervenție, proiect tehnic după caz. Cu toate acestea, pentru dovedirea maturității pregătirii proiectului se pot anexa documente care să ateste un grad înaintat de pregătire a proiectului.  Pentru demonstrarea maturității proiectului se pot atașa documente suplimentare (a se vedea ghidul solicitantului), pentru care proiectul va fi punctat în cadrul etapei de evaluare tehnică şi financiară.  Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.  Se va completa cu informații privind aspectele financiare ale proiectului și cu gradul de execuție a lucrărilor (dacă este cazul).  Pentru proiectele care au fost depuse și evaluate în cadrul Orizont Europa, se va prezenta marca de excelență obținută.  Pentru proiectele care au primit finanțare din HE și care solicită finanțare pentru asigurarea complementarității, se vor atașa documentele doveditoare (aplicația proiectului contractat în cadrul Orizont Europa sau alte programe europene - cerere de finanțare și documente însoțitoare). |

**Secțiunea: DESCRIERE INVESTIȚIE**

|  |
| --- |
| Se completează câmpul funcției cu datele proiectului și se apasă butonul  Se va descrie succint investiția (infrastructura, inclusiv echipamente specifice proiectului), specificând ce se dorește a se realiza, concret prin proiect.  Informațiile din această secțiune se vor corela cu cele menționate în documentele ce atestă dreptul de proprietate, precum și cu documentația tehnico-economică și orice alte documente solicitate prin ghidul solicitantului care să descrie intervenția ce urmează a fi finanțată.  Se va menționa în mod distinct care sunt clădirile (existente) ce reprezintă/vor reprezenta componente în cadrul proiectului, precum și principalele activități/lucrări de intervenție/dotări aferente investiției de bază.  Nu este necesar să fie enumerate activitățile proiectului, acestea făcând obiectul secțiunii dedicate activităților. |

**Secțiunea: DOCUMENTAȚII TEHNICO-ECONOMICE**

|  |
| --- |
| Se vor atașa documentele de documentație tehnico-economică aferente proiectului, după caz. |

**Secțiunea: CALENDAR PROIECT**

|  |
| --- |
| Se va completa cu graficul de desfășurare a activităților proiectului. |

**Secțiunea: INDICATORI DE REALIZARE ȘI DE REZULTAT (PROGRAM)**

|  |
| --- |
| **Indicatori prestabiliți de realizare**  Se vor selecta indicatorii aferenți apelului de proiecte, în conformitate cu prevederile Ghidului Solicitantului.   * Tip indicator- se selectează din nomenclator indicatorii * Tip regiune - se selectează toate tipurile de regiune * Țintă- se va introduce valoarea țintă a indicatorului   Valoarea de referință a indicatorilor de realizare este 0.  **Indicatori prestabiliți de rezultat**  Se vor selecta indicatorii aferenți apelului de proiecte, în conformitate cu prevederile Ghidului Solicitantului:   * Tip indicator- se selectează din nomenclator indicatorii * Tip regiune - se selectează toate tipurile de regiune * Țintă- se va introduce valoarea țintă a indicatorului   Solicitantul are obligația de a completa valori țintă pentru indicatorii de realizare și de rezultat prestabiliți ai programului, în conformitate cu prevederile Ghidului Solicitantului.  Nu se accepta identificarea și cuantificarea în cadrul cererii de finanțare a altor indicatori în afara celor menționați în cadrul Ghidului specific apelului de proiecte. |

**Secțiunea: INDICATORI SUPLIMENTARI PROIECT**

|  |
| --- |
| Se va completa cu indicatorii de rezultat și de realizare specifici, ai proiectului, dacă este cazul, în conformitate cu prevederile ghidului solicitantului. |

**Secțiunea: PLAN DE ACHIZIȚII**

|  |
| --- |
| Se completează câmpul funcției cu datele proiectului și se apasă butonul .   * Se completează titlul achiziției * Se completează descrierea achiziției * Se selectează din nomenclator tipul achiziției aplicabile * Se completează perioada achiziției * Se selectează moneda – RON * Se completează valoarea TVA și valoarea estimată fără TVA |

**Secțiunea: RESURSE UMANE IMPLICATE**

|  |
| --- |
| Se completează câmpul funcției cu datele proiectului și se apasă butonul .  Se va adăuga, fiecare expert implicat în implementarea și managementul proiectului   * Funcție * Codul ocupației (codul ocupației conform COR) * Categoria în care se încadrează expertul , dacă este cazul * Experiență profesională și documente suport care să ateste experiența – se completează informațiile în corelare cu documentele justificative, dacă se cunosc informațiile la depunerea cererii de finanțare * Țară, dacă se cunosc informațiile la depunerea cererii de finanțare * CNP/PIN, după caz, dacă se cunosc informațiile la depunerea cererii de finanțare * Nume /prenume, dacă se cunosc informațiile la depunerea cererii de finanțare |

**Secțiunea: REZULTATE AȘTEPTATE / REALIZĂRI AȘTEPTATE**

|  |
| --- |
| Se completează câmpul funcției cu datele proiectului și se apasă butonul  Este necesară definirea rezultatelor așteptate ca urmare a realizării investiției/proiectului, în strânsă corelare cu obiectivele specifice identificate (obținerea rezultatelor așteptate ar trebui să asigure îndeplinirea obiectivelor specifice) și cu activitățile majore/de bază desfășurate în cadrul proiectului.  **Nu se vor defini mai mult de 5 rezultate așteptate.**  **Rezultatele așteptate vor viza aspectele tehnice (științifice) din cadrul proiectului.** |

**Secțiunea: ACTIVITĂȚI**

|  |
| --- |
| Secțiunea include împărțirea în activitate de bază și activitate conexă, precum și graficul de implementare al proiectului, în conformitate cu prevederile ghidului solicitantului.  Această secțiune include împărțirea în Activități previzionate, Subactivități previzionate și diagrama GANTT.  Se vor completa detalii cu privire la activitățile și subactivitățile proiectului, atât cele care au avut loc până la momentul depunerii Cererii de finanțare (și pentru care se vor solicita cheltuieli la rambursare), cât şi cele previzionate a se realiza după momentul depunerii Cererii de finanțare.  La fiecare activitate în parte, se vor defini subactivitățile aferente.  Detaliile privind calendarul de realizare, responsabili etc., pot fi definite doar la nivel de subactivitate. În cazul în care nu ați intenționat structurarea unei activități în subactivități, este obligatorie crearea a cel puțin unei subactivități, pentru a putea introduce detalii suplimentare și pentru a putea asocia o cheltuială bugetară respectivei activități/subactivități.  În secțiunea „Activitate previzionată” se vor completa următoarele:   * Obiectiv specific - Se selectează din nomenclator obiectivul specific. * Fond UE - se selectează din nomenclator FEDR; * Titlul - (**concis, sugestiv**) * Tip - se va alege precontractuală/post-contractuală * Activitate de bază – se selectează DA sau NU   Completați următoarele în secțiunea „Sub activități previzionate”:   * Titlul (concis, sugestiv) * Data începerii/data finalizării * Rezultate previzionate – selectați rezultatul din lista derulantă la a cărui realizare contribuie implementarea respectivei subactivități. Dacă activitatea/subactivitatea este una conexă, se va selecta rezultatul principal al proiectului * Participanți implicați – selectați din lista * Detalierea subactivității.   Se vor enumera activitățile ce urmează a fi derulate, în vederea obținerii rezultatelor previzionate, cu precizarea termenelor estimate pentru îndeplinirea acestora.  **Durata de implementare a proiectului** va fi calculată în mod automat.  **Diagrama GANTT** se va genera automat de către sistem |

**Secțiunea: INDICATORI DE ETAPĂ**

|  |
| --- |
| Se completează câmpul funcției cu datele proiectului și se apasă butonul .  În cadrul acestei secțiuni se vor completa doar indicatorii de etapă prevăzuți în Planul de monitorizare. |

**Secțiunea: PLANUL DE MONITORIZARE A PROIECTULUI**

|  |
| --- |
| În această secțiune sunt afișați indicatorii de etapă așa cum au fost completați în secțiunea "Indicatori de etapă".  Se completează următoarele câmpuri:  **Criteriu validare –** se va menționa care este criteriul a cărui realizare asigură îndeplinirea indicatorului, așa cum acesta a fost definit anterior.  **Observaţii –** se va completa, dacă este cazul. |

**Secțiunea: BUGET PROIECT**

|  |
| --- |
| Se completează câmpul funcției cu datele proiectului și se apasă butonul .  **Observații:**   * Câmpul TVA este un câmp editabil. În cazul cheltuielilor nepurtătoare de TVA, TVA-ul este 0; * Pentru a extinde informațiile detaliate pe fiecare activitate în parte se va da click pe săgeata din stânga activității și se va continua până la cel mai mic detaliu * Toate valorile se introduc în lei.   La adăugarea unei cheltuieli, se vor completa următoarele:   * Obiectiv specific- se va selecta obiectivul specific din nomenclator * Fond UE- se va selecta FEDR- Fondul European pentru Dezvoltare Regională * Denumire cheltuială- se va introduce o denumire **scurtă, succintă** * Justificare- se va introducere justificarea cheltuielii (inclusiv pentru cheltuielile conexe) * Tip regiune - se vor selecta toate regiunile aferente implementării proiectului * Tip cheltuială- directă/indirectă * Categorie cheltuială/ subcategorie cheltuială – se va selecta din nomenclatoarele aferente categoria/subcategoria în care se încadrează cheltuiala respectivă. Lista cheltuielilor eligibile în cadrul acestui apel de proiecte, pe categorii și subcategorii, este prezentată în ghidul solicitantului. * Unitate de măsură * Cantitate * Preț unitar fără TVA * Valoarea totală TVA * Cheltuieli eligibile fără TVA * Total cheltuieli nerambursabile * TVA eligibil- da/nu * Ajutor de stat- da/nu   Butonul  va afișa informații de tipul:   * Total valoare fără TVA * Total valoare cu TVA * Valoare TVA eligibil * Total cheltuieli eligibile * Cheltuieli neeligibile fără TVA * Valoare TVA neeligiblă * Total valoare neeligbilă cu TVA * Contribuție proprie eligibilă * Valoare cotă TVA |

**Secțiunea: BUGET - DOMENIU DE INTERVENȚIE**

|  |
| --- |
| Se completează câmpul funcției cu datele proiectului și se apasă butonul .  Se vor selecta următoarele coduri de intervenție:  **002** Investiții în active fixe, inclusiv în infrastructura de cercetare, în întreprinderi mici și mijlocii (inclusiv centre de cercetare private) legate direct    **004** Investiții în active fixe, inclusiv în infrastructura de cercetare, în centre publice de cercetare și de învățământ superior legate direct de activități de cercetare și inovare  **006** Investiții în active necorporale în IMM-uri (inclusiv centre de cercetare private) legate direct de activități de cercetare și inovare  **008** Investiții în active necorporale în centre publice de cercetare și de învățământ superior legate direct de activități de cercetare și inovare  **010** Activități de cercetare și inovare în IMM-uri, inclusiv colaborarea în rețea  **012** Activități de cercetare și inovare în centre publice de cercetare, în învățământul superior și în centre de competențe, inclusiv colaborarea în rețea (cercetare industrială, dezvoltare experimentală, studii de fezabilitate)  **028** Transfer de tehnologie și cooperare între întreprinderi, centre de cercetare și sectorul învățământului superior |

**Secțiunea: BUGET - FORMĂ DE SPRIJIN**

|  |
| --- |
| Se selectează din nomenclator opțiunea – Granturi pentru proiectele depuse în cadrul prezentului apel şi se introduce valoarea eligibilă a proiectului. |

**Secțiunea: BUGET - ACTIVITATE ECONOMICĂ**

|  |
| --- |
| Se completează câmpul funcției cu datele proiectului și se apasă butonul |

**Secțiune: CRITERII EVALUARE ETF**

|  |
| --- |
| În cazul proiectelor care dețin *marca de excelență,* acestea vor fiverificate doar din punct de vedere al eligibilității, cu respectarea cerințelor din ghidul solicitantului.  În Grila de evaluare tehnică și financiară atașată ghidului solicitantului sunt incluse atât criterii digitalizate (autoevaluate), cât și criterii evaluate manual.  Pentru criteriile digitalizate, solicitantul de finanțare va bifa îndeplinirea acestora, argumentând pentru fiecare criteriu motivul acordării punctajului respectiv, în câmpul ”Explicație”.  **În cazul în care în grila ETF se precizează că punctajul este cumulativ, se va avea în vedere bifarea tuturor opțiunilor.**  Punctajul se va acorda în conformitate cu algoritmul prezentat în Grila de evaluare tehnică și financiară atașată ghidului solicitantului.  În cazul obținerii unui punctaj sub pragul de calitate proiectul va fi respins. |

**Secțiunea: DECLARAȚIA UNICĂ**

|  |
| --- |
| Declarația unică este generată de sistemul informatic MySMIS2021/SMIS2021+, se completează de solicitant şi se semnează cu semnătură electronică extinsă de către reprezentantul legal al acestuia.  Se completează câmpul funcției cu datele proiectului și se apasă butonul .  Solicitantul de finanțare va bifa toate opțiunile aplicabile în cadrul declarației unice |

În cazul în care una dintre secțiunile cererii de finanțare nu este relevantă pentru proiect, în cadrul acesteia se va completa „NU ESTE CAZUL”.